www.socialsecurity.gov

Mga mandaraya at mapanglinlang

na anunsiyo

Hindi mabilang na mamimili sa buong bansa ang 

nabibiktima ng mapanglinlang na anunsiyo na para 

akitin ang publiko ay ginagamit ang “Social Security” o 

“Medicare.” Kadalasan, ang mga kompanyang ito na nagaalok ng serbisyo ng Social Security ay may bayad, kahit 

na ang katulad na serbisyo ay makukuha ng deretso mula 

mismo sa Social Security ng walang-bayad. Kabilang sa 

mga serbisyong ito ang pagkuha ng:

• Naiwastong Social Security card na nagpapatunay na

nag-asawa ang isang babae at nais niyang palitan ang 

kanyang apelyido;

• Social Security card na kapalit ng nawalang card;

• Ulat ng Social Security; at

• Numero ng Social Security para sa bata.

Ang mga pahiwatig ng ilang namamahalang pamilihan 

na ang Social Security ay naghihirap na sa pananalapi at 

may panganib na mawala sa mga tao ang kanilang mga 

tinatanggap na benepisyo sa Social Security o Medicare kaya 

kailangang magpadala ng kontribusyon o bayad para sumapi 

sa nagpa-anunsiyo. Ang ibang kompanya ay nagbibigay 

ng maling pagpapatibay o impresyon na sila ay kaanib ng 

Social Security sa pamamagitan ng pag-aalok ng isang 

“Social Security Update” o kaugnay na update ng benepisyo. 

Karaniwan, sa mga kompanyang ito na manghingi ng 

impormasyon sa mga mamimili at pagkatapos ay ipagbibili 

ang mga pribadong impormasyong ito ng mamimili sa iba. 

Ang mga ganitong gawain ng pamilihan ay maliwanag na 

panlilinlang at pandaraya sa publikong Amerikano.

Ano ang dapat gawin para labanan

ang mapanglinlang na anunsiyo?

Ang batas na may panukala sa mga mapanlinlang na 

anunsiyo ng Social Security at Medicare ay nagbabawal 

sa mga tao o hindi pampamahalaang kalakalan na huwag 

gamitin and mga salita o mga sagisag na nakapagpapalinlang 

sa iba. Ang kanilang anunsiyo ay hindi dapat magbulid ng 

mga tao na maniwala na sila ay kinatawan o sa anumang 

paraan ay kaanib sa o ipinagtibay ng o pinahintulutan ng 

Social Security o ng Center para sa Medicare at serbisyo ng 

Medicaid (Medicare).

Sa kaso ng maaaring mapanglinlang na mga anunsiyo 

ng Social Security, ang tanggapan ng Inspector General ng 

Social Security ay sinisiyasat ang anunsiyong ito. Kapag sila 

ay napagtanungan ng tungkol sa kanilang mga anunsiyo, 

maraming mga tao at kompanya ang kusang sumasang-ayon 

na ihinto ang paggamit sa mga ito o palitan ang anunsiyo 

para sa pagsunod sa batas. Ganoon pa man, kung walang 

pagka-karoon ng kusang loob na kasunduan, ang tanggapan 

ng Inspector General ay pagmumultahin ang lamalabag 

na tao o kompanya ng hanggang sa $5,000 para sa bawat 

anunsiyong pinadadala sa koreo. Ang mga mapanlinlang 

na anunsiyo tungkol sa Medicare ay kailangang ipadala sa 

tanggapan ng Inspector General para sa Departamento ng 

Health and Human Services upang masiyasatan ito.

Ano ang dapat gawin kapag nakatanggap

ka ng mapanglinlang na impormasyon

tungkol sa Social Security

Kumpletong ipadala ang lahat ng matatanggap, kasama 

pati na ang sobre, sa:

Offi ce of the Inspector General

Fraud Hotline

Social Security Administration

P.O. Box 17768

Baltimore, MD 21235

Ipagbigay alam rin ito sa attorney general o tanggapan ng 

consumer affairs ng iyong estado at Better Business Bureau 

ng iyong lugar.

Pagkontak sa Social Security

Para sa mga karagdagang impormasyon at upang 

matagpuan ang aming mga publikasyon, bumisita sa aming 

website sa www.socialsecurity.gov o tumawag ng libre 

sa 1-800-772-1213 (para sa mga bingi o may kahirapan 

sa pandinig, tawagan ang aming TTY na numero sa 

1-800-325-0778). Masasagot naming ang mga specifi c mong 

katanungan at makapag-bibigay kami ng impormasyon sa 

pamamagitan ng aming automated na serbisyo ng telepono 

24 oras araw-araw.

Kung kailangan mo ng interpreter sa pag-aasikaso ng 

iyong Social Security, may nakalaan kaming serbisyo dito 

ng libre. Ang mga serbisyo ng interpreter ay makukuha 

kapag kinakausap kami sa telepono o sa tanggapan ng 

Social Security. Tumawag ng libre sa aming numero 

1-800-772-1213, kung ang salita mo ay Tagalog, pindutin 

ang 1 at maghintay hanggang sumagot ang isang kinatawan. 

Ang Tagalog interpreter ay tatawagin para matulungan ka 

sa iyong tawag. Kung hindi matapos ang business mo sa 

telepono, ikukuha ka namin ng appointment para sa lokal 

na tanggapan ng Social Security at aayusin namin na may 

Tagalog interpreter sa oras ng iyong pag-bisita.

Itinuturing naming lihim ang lahat ng mga tawag. Nais 

din naming siguraduhin na maka-tatanggap ka ng wasto at 

magalang na serbisyo. Ito ang dahilan kung bakit mayroon 

kaming pangalawang kinatawan ng Social Security na 

nagmo-monitor ng ilang mga tawag sa telepono.

Ano Ang Kailangan Mong Malaman 

Tungkol sa Mapanglinlang na Anunsiyo

Social Security Administration

SSA Publication No. 05-10005-TL

What You Need To Know About Misleading

 Advertising (Tagalog)

February 2004